Den østrigske schlagerstjerne Hansi Hinterseer kommer til Aalborg, som en del af sin store turné i 2016. Han giver koncert i Aalborghallen søndag 6. marts 2016 kl. 20, hvor han sammen med orkesteret Tiroler Echo, vil tage publikum med på en rejse ind i kærlighedens- og den østrigske naturs land. Turnéen fører denne gang Hansi Hinterseer rundt til flere end 30 byer, hvor den populære slagerstjerne giver koncert med sine største hits samt helt nye sange fra sit album, der udkommer i sommeren 2015. Han begynder turnéen 6. februar 2016 i Landshut og slutter to måneder senere i Ingolstadt. I weekenden 5. og 6. marts lægger han igen vejen forbi Danmark i henholdsvis Horsens og Aalborg.

Referat:
Hansi Hinterseer vender tilbage til Aalborg i 2016.